ROMÂNĂ

APPLE INC. 
CONTRACT DE LICENȚĂ SOFTWARE PENTRU iCLOUD PENTRU WINDOWS ȘI EXTENSII

CITIȚI CU ATENȚIE ACEST CONTRACT DE LICENȚĂ SOFTWARE (“LICENȚĂ”) ÎNAINTE DE A UTILIZA SOFWARE-UL APPLE. PRIN SOFTWARE‑ULUI APPLE, SUNTEȚI DE ACORD CU OBLIGAȚIA DE A RESPECTA CLAUZELE ACESTEI LICENȚE. DACĂ NU SUNTEȚI DE ACORD CU CLAUZELE ACESTEI LICENȚE, NU INSTALAȚI ȘI/SAU NU UTILIZAȚI SOFTWARE‑UL APPLE ȘI, DACĂ VĂ ESTE PREZENTATĂ OPȚIUNEA DE A FI DE ACORD SAU DE A NU FI DE ACORD CU CLAUZELE, FACEȚI CLIC PE “NU SUNT DE ACORD”. 

NOTĂ IMPORTANTĂ: În măsura în care acest software poate fi utilizat pentru a reproduce materiale, vă este licențiat doar pentru reproducerea materialelor neprotejate prin drepturi de autor, a materialelor pentru care dețineți dreptul de autor sau a materialelor pe care sunteți autorizat sau pentru care dispuneți de o permisiune legală pentru a le reproduce. Dacă aveți dubii asupra drepturilor dvs. de a copia orice material, contactați consilierul dvs. juridic.

1. Generalități. 
A. Software‑ul Apple, orice alt software terț, documentația, interfețele, conținutul, fonturile, extensiile și orice date care însoțesc această Licență, fie că se află pe disc, în memoria doar pentru citire, pe orice alt suport sau în orice altă formă (denumite colectiv “Software Apple”) vă este licențiat și nu vândut de către Apple Inc. (“Apple”) pentru a fi utilizat doar în conformitate cu clauzele acestei Licențe. Apple și/sau concesionarii Apple își păstrează dreptul de proprietate asupra Software‑ului Apple în sine și își rezervă toate drepturile care nu vă sunt acordate în mod expres. Clauzele acestei Licențe vor guverna orice actualizări software furnizate de Apple care înlocuiesc și/sau suplimentează produsul Software Apple original, în afara cazului în care asemenea actualizări sunt însoțite de o licență separată, caz în care vor guverna clauzele licenței respective. 

B. Drepturile de proprietate intelectuală și de titlu din și pentru orice conținut afișat de sau accesat prin Software‑ul Apple aparțin proprietarului conținutului respectiv. Este posibil ca asemenea conținut să fie protejat prin drepturi de autor sau alte legi și tratate privind proprietatea intelectuală și să facă obiectul condițiilor de utilizare ale terței părți care furnizează respectivul conținut. Prezenta Licență nu vă oferă dreptul de a utiliza acest conținut și nu vă garantează faptul că acest conținut va continua să fie disponibil pentru dvs.

C. Apple, la discreția sa, poate pune la dispoziție actualizări ulterioare ale Software‑ului Apple pentru sistemul dvs. de operare.  Este posibil ca actualizările Software‑ului Apple, dacă vor exista, să nu includă în mod necesar toate funcționalitățile software existente sau noi pe care Apple le lansează pentru versiunile mai noi sau diferite ale sistemului de operare sau pentru alte sisteme de operare.

2. Utilizările permise de licență și restricțiile.
A. Sub incidența termenelor și condițiilor acestei License, această License vă permite să instalați și să utilizați câte o copie a Software‑ului Apple pe fiecare computer pe care îl dețineți sau pe care îl controlați. În măsura în care Software‑ul Apple poate fi utilizat pentru a reproduce materiale, asemenea utilizare este limitată la reproducerea materialelor neprotejate prin drepturi de autor, a materialelor pentru care dețineți dreptul de autor sau a materialelor pe care sunteți autorizat sau pentru care dispuneți de o permisiune legală pentru a le reproduce. Nu vă este permis să puneți la dispoziție Software‑ul Apple printr-o rețea unde ar putea fi utilizat de mai multe computere simultan. Aveți dreptul să realizați o singură copie a Software‑ului Apple într-o formă citibilă de către mașină doar cu rol de copie de sigurață, cu condiția imperativă ca această copie de siguranță să includă toate înștiințările despre drepturile de autor și alte drepturi de proprietate conținute în original.

Pe lângă restricțiile de mai sus, bibliotecile Apple protejate prin drepturi de proprietate („DLL-uri Apple”) incluse cu Software-ul Apple sunt doar licențiate pentru a fi utilizate cu Software-ul Apple, cu excepția dezvoltatorilor WebKit, care pot utiliza DLL-urile Apple în scop personal sau în scop profesional intern în legătură cu dezvoltarea WebKit, în conformitate cu licențele WebKit aplicabile <http://webkit.org/>.

B. Nu vă sunt permise și sunteți de acord să nu întreprindeți sau să permiteți altora să întreprindă copierea (cu excepția celei permise în mod expres de prezenta Licență), decompilarea, aplicarea de procedee de reverse-engineering, dezasamblarea, încercarea de a deriva codul sursă, decriptarea, modificarea sau crearea de lucrări derivate ale Software‑ului Apple, ale oricăror servicii furnizate de Software‑ul Apple sau ale oricărei părți a acestora (cu excepția cazului și doar în măsura în care oricare dintre restricțiile precedent menționate este interzisă prin dispoziții legale sau de clauzele de licențiere care guvernează utilizarea oricăror componente open source incluse cu Software‑ul Apple).

C. Utilizarea și accesarea anumitor funcționalități ale Software‑ului Apple și anumitor Servicii (definite mai jos) pot necesita din partea dvs. solicitarea unei combinații unice de nume de utilizator și parolă, cunoscută drept ID Apple.

3. Transferarea.
A. Sunt interzise închirierea, darea în leasing, împrumutul, redistribuirea sau sublicențierea Software‑ului Apple. Cu toate acestea, puteți realiza o transferare unică și permanentă a tuturor drepturilor dvs. de licență asupra Software‑ului Apple către o altă parte, în următoarele condiții: (a) transferarea trebuie să includă Software‑ul Apple în integralitatea sa, inclusiv toate părțile componente și această Licență; (b) nu veți păstra nici o copie a Software‑ului Apple, integrală sau parțială, inclusiv copiile stocate pe un computer sau pe un alt dispozitiv de stocare; și (c) partea care va primi Software‑ul Apple va accepta termenele și condițiile acestei Licențe. Toate componentele Software‑ului Apple sunt furnizate ca parte a unui pachet și nu pot fi separate din pachet și distribuite ca aplicații de sine stătătoare. 

B. Orice copie a Software‑ului Apple care poate fi furnizată de Apple în scopuri promoționale, de evaluare, de diagnosticare sau de restaurare poate fi utilizată doar pentru aceste scopuri și nu poate fi revândută sau transferată. 

4. Consimțământul referitor la utilizarea datelor.
A. Date de diagnoză și utilizare. Dacă alegeți să permiteți colectarea informațiilor de diagnoză și utilizare, sunteți de acord că Apple, societățile sale subsidiare și agenții săi pot colecta, întreține, procesa și utiliza informații de diagnoză, tehnice, de utilizare și aferente, incluzând dar fără a se limita la identificatorii unici de sistem sau hardware, informații despre computerul, Software‑ul (sistem de operare și aplicații) și perifericele dvs, informații care sunt colectate periodic pentru a oferi și optimiza produsele și serviciile Apple, pentru a facilita punerea la dispoziție de actualizări software, asistență pentru produs și alte servicii (dacă este cazul) asociate Software‑ului Apple și pentru a verifica conformitatea cu clauzele acestei Licențe. Puteți să vă schimbați oricând preferințele referitoare la colectarea datelor de diagnoză și utilizare făcând clic pe „Detalii cont” în Software-ul Apple și deselectând caseta de validare. Apple poate utiliza aceste informații, atâta vreme cât acestea sunt colectate într-o formă care nu vă identifică personal, pentru furnizarea și îmbunătățirea produselor sau serviciilor Apple în scopurile descrise mai sus.

B. Politică de confidențialitate. Informațiile dvs. vor fi întotdeauna tratate în concordanță cu Politica de confidențialitate Apple, care poate fi vizualizată la: http://www.apple.com/legal/privacy/.

5. Serviciile și Materialele unor terțe părți.
A. Software‑ul Apple permite accesul la serviciile Apple iCloud și este posibil să permită accesul la alte servicii și site-uri web furnizate de Apple și terțe părți (referite de aici înainte, colectiv și individual, drept “Servicii”). Utilizarea acestor Servicii necesită acces la Internet și un ID Apple, poate necesita din partea dvs. acceptarea unor condiții suplimentare privind serviciile și poate face obiectul unor costuri suplimentare. Prin utilizarea Software-ului Apple în legătură cu un cont iCloud, sunteți de acord cu cele mai recente Termene și condiții iCloud, pe care le puteți accesa și vizualiza la adresa http://www.apple.com/legal/internet-services/icloud/ww/. 

B. Prin utilizarea Software‑ului Apple pentru accesarea oricăruia dintre aceste Servicii, este posibil să întâlniți conținut care poate fi considerat ofensator, indecent sau discutabil, conținut care poate să fi fost sau nu identificat ca având limbaj explicit. Deoarece este posibil ca Apple să nu aibă control asupra site-urilor și informațiilor care pot conține conținut ofensator, indecent sau discutabil, sunteți de acord să utilizați Serviciile pe propriul dvs. risc. 

C. Unele Servicii pot afișa, include sau pune la dispoziție conținut, date, informații, aplicații sau materiale de la terțe părți (“Materiale ale unor terțe părți”) sau pot furniza linkuri către anumite site-uri web ale unor terțe părți. Prin utilizarea acestor Servicii, recunoașteți și sunteți de acord că Apple nu poate fi considerat răspunzător pentru examinarea sau evaluarea conținutului, acurateții, integralității, actualității, validității, respectării drepturilor de autor, legalității, decenței, calității sau oricărui alt aspect al unor asemenea Materiale sau site-uri web ale unor terțe părți. Apple, reprezentanții săi și societățile sale afiliate sau subsidiare nu garantează, nu aprobă, nu susțin și nu își asumă răspunderea față de dvs. sau orice altă persoană pentru orice Servicii, Materiale sau sau site-uri web ale unor terțe părți, sau pentru orice alte materiale, produse sau servicii ale unor terțe părți. Materialele unor terțe părți și linkurile către alte site-uri web sunt furnizate strict pentru propria dvs. comoditate.

D. În măsura în care încărcați orice conținut prin utilizarea Serviciilor, garantați că dețineți toate drepturile sau aveți autorizația sau permisiunea legală de a încărca acest conținut și că acesta nu încalcă nicio condiție de utilizare aplicabilă Serviciilor. Sunteți de acord că Serviciile includ conținut, informații și materiale protejate prin drepturi de proprietate care sunt deținute de către Apple, de proprietarul site-ului web și/sau de concesionarii săi și sunt protejate prin legislația referitoare la proprietatea intelectuală și alte legi, inclusiv, dar fără a se limita la drepturile de autor. De asemenea, consimțiți să nu utilizați acest tip de conținut, informații sau materiale în nici un alt mod decât cel permis de Servicii și în nici o altă modalitate decât cea autorizată de termenele prezentei Licențe sau care încalcă orice drepturi de proprietate intelectuală ale unei terțe părți sau ale Apple. Nici o porțiune a Serviciilor nu poate fi reprodusă sub nici o formă și prin nici un mijloc. Sunteți de acord să nu modificați, închiriați, dați în leasing, împrumutați, vindeți, distribuiți sau să creați lucrări derivate pe baza Serviciilor, de nici o manieră, și nu veți exploata Serviciile în nici un mod neautorizat, incluzând dar fără a se limita la utilizarea Serviciilor pentru transmiterea de viruși, viermi, troieni sau alte tipuri de malware pentru computer sau pentru violarea sau supra-încărcarea capacității rețelei. De asemenea, sunteți de acord să nu utilizați Serviciile în nici o manieră pentru a hărțui, abuza, spiona, amenința, defăima sau pentru a încălca sau viola în orice fel drepturile oricărei alte părți, și că Apple nu face în nici un fel responsabil pentru asemenea utilizări din partea dvs., nici pentru orice mesaje sau transmisii hărțuitoare, amenințătoare, defăimătoare, ofensatoare, ilicite sau ilegale pe care le-ați putea recepționa ca rezultat al utilizării oricăruia dintre Servicii.

E. În plus, Serviciile și Materialele unor terțe părți ce pot fi accesate, afișate sau asociate prin linkuri de pe Software‑ul Apple nu sunt disponibile în toate limbile sau în toate țările. Apple nu face nicio reprezentare că asemenea Servicii și Materiale ale unor terțe părți sunt adecvate sau disponibile pentru utilizare indiferent de localizarea geografică. În măsura în care optați să utilizați sau să accesați asemenea Servicii sau Materiale ale unor terțe părți, o faceți din propria dvs. inițiativă și sunteți responsabil pentru respectarea legilor în vigoare, inclusiv dar fără a se limita la legile locale în vigoare și la legile privind confidențialitatea și colectarea datelor. Apple și licențiatorii săi își rezervă dreptul de a modifica, suspenda, elimina sau dezactiva accesul la orice Servicii în orice moment și fără înștiințare prealabilă. Apple nu va fi în nici un caz răspunzător pentru eliminarea sau dezactivarea accesului la oricare asemenea Servicii. Apple poate impune de asemenea limite asupra utilizării sau accesării unor anumite Servicii, în orice caz și fără înștiințare prealabilă sau asumare a răspunderi.

6. Încetarea. Această Licență este în vigoare până la încetarea sa. Drepturile dvs. decurgând din această Licență vor înceta automat sau nu vor continua să mai fie în vigoare fără înștiințare din partea Apple dacă nu vă conformați oricărei condiții din această Licență. După încetarea acestei Licențe, veți înceta orice utilizare a Software‑ului Apple și veți distruge toate copiile, integrale sau parțiale, ale Software‑ului Apple. Prevederile secțiunilor 4, 6, 7, 8, 9, 10, 11 și 12 ale prezentei Licențe vor fi aplicabile și după orice asemenea încetare.

7. Exonerarea de garanții. 
A. Dacă sunteți un client care este consumator (cineva care utilizează Software‑ul Apple în afara activităților comerciale sau profesionale), este posibil să aveți drepturi legale în țara dvs. de reședință care să interzică aplicarea următoarelor limitări în cazul dvs. și, acolo unde sunt interzise, acestea nu se vor aplica în cazul dvs. Pentru a afla informații suplimentare despre drepturi, ar trebui să contactați o organizație locală în domeniul consultanței pentru consumatori.

B. RECUNOAȘTEȚI ȘI ACCEPTAȚI ÎN MOD EXPRES CĂ, ÎN LIMITELE PERMISE PRIN LEGILE ÎN VIGOARE, UTILIZAREA SOFTWARE‑ULUI APPLE ȘI A ORICĂROR SERVICII FURNIZATE SAU ACCESATE PRIN INTERMEDIUL SOFTWARE‑ULUI APPLE SE FACE PE PROPRIUL DVS. RISC ȘI CĂ VĂ ASUMAȚI INTEGRAL RISCURILE REFERITOARE LA CALITATEA SATISFĂCĂTOARE, PERFORMANȚĂ, ACURATEȚE ȘI EFORT.

C. ÎN LIMITELE MAXIME PERMISE PRIN LEGILE ÎN VIGOARE, SOFTWARE‑UL ȘI SERVICIILE APPLE SUNT FURNIZATE “CA ATARE” ȘI “ÎN FUNCȚIE DE DISPONIBILITATE”, CU TOATE DEFECTELE ȘI FĂRĂ NICI UN FEL DE GARANȚIE, IAR APPLE ȘI CONCESIONARII APPLE (DENUMIȚI COLECTIV “APPLE” ÎN CADRUL SECȚIUNILOR 7 ȘI 8) SE EXONEREAZĂ DE ORICE GARANȚII ȘI CONDIȚII RELATIVE LA SOFTWARE‑UL ȘI SERVICIILE APPLE, FIE ELE EXPLICITE, IMPLICITE SAU LEGALE, INCLUZÂND, DAR FĂRĂ A SE LIMITA LA, GARANȚIILE ȘI/SAU CONDIȚIILE IMPLICITE DE VANDABILITATE, CALITATE SATISFĂCĂTOARE, ADECVARE PENTRU UN ANUMIT SCOP, ACURATEȚE, FOLOSINȚĂ LINIȘTITĂ ȘI NEÎNCĂLCARE A DREPTURILOR TERȚELOR PĂRȚI.

D. APPLE NU GARANTEZĂ CĂ UTILIZAREA SOFTWARE‑ULUI ȘI SERVICIILOR APPLE VA FI LIPSITĂ DE PROBLEME, CĂ FUNCȚIILE CONȚINUTE SAU SERVICIILE EFECTUATE SAU FURNIZATE DE SOFTWARE‑UL APPLE VOR CORESPUNDE CERINȚELOR DVS, CĂ OPERAREA SOFTWARE‑ULUI SAU SERVICIILOR APPLE VA FI NEÎNTRERUPTĂ SAU LIPSITĂ DE ERORI, CĂ TOATE SERVICIILE VOR CONTINUA SĂ FIE DISPONIBILE, CĂ SOFTWARE‑UL SAU SERVICIILE APPLE VOR FI COMPATIBILE SAU VOR FUNCȚIONA CU ORICE SOFTWARE, APLICAȚII SAU SERVICII ALE UNOR TERȚE PĂRȚI SAU CĂ DEFECTELE DIN SOFTWARE‑UL SAU SERVICIILE APPLE VOR FI CORECTATE. INSTALAREA ACESTUI SOFTWARE APPLE POATE AFECTA DISPONIBILITATEA ȘI POSIBILITATEA DE UTILIZARE A SOFTWARE‑ULUI, APLICAȚIILOR SAU SERVICIILOR UNOR TERȚE PĂRȚI, CÂT ȘI PRODUSELOR ȘI SERVICIILOR APPLE.

E. ÎN PLUS, RECUNOAȘTEȚI CĂ SOFTWARE‑UL ȘI SERVICIILE APPLE NU SUNT DESTINATE SAU ADECVATE PENTRU UTILIZAREA ÎN SITUAȚII SAU MEDII ÎN CARE DEFECTAREA SAU ÎNTÂRZIERILE, ERORILE SAU INEXACTITĂȚILE DIN CONȚINUTUL, DATELE SAU INFORMAȚIILE FURNIZATE DE SOFTWARE‑UL SAU SERVICIILE APPLE AR PUTEA DUCE LA MOARTE, VĂTĂMARE PERSONALĂ SAU DAUNE IMPORTANTE FIZICE SAU DE MEDIU, INCLUZÂND FĂRĂ LIMITARE OPERAREA INSTALAȚIILOR NUCLEARE, SISTEMELOR DE NAVIGARE SAU DE COMUNICAȚII AERIENE, SISTEMELOR DE CONTROL AL TRAFICULUI AERIAN, APARATELOR DE MENȚINERE ARTIFICALĂ A VIEȚII SAU A SISTEMELOR DE ARMAMENT.

F. NICIO INFORMAȚIE SAU RECOMANDARE COMUNICATĂ VERBAL SAU ÎN SCRIS DE CĂTRE APPLE SAU UN REPREZENTANT AUTORIZAT APPLE NU VA CONSTITUI O GARANȚIE. ÎN CAZUL ÎN CARE SOFTWARE‑UL SAU SERVICIILE APPLE SE VOR DOVEDI DEFECTUOASE, VĂ VEȚI ASUMA INTEGRAL SUPORTAREA COSTURILOR PENTRU TOATE DEPANĂRILE, REPARAȚIILE SAU CORECTURILE NECESARE. UNELE JURISDICȚII NU PERMIT EXCLUDEREA GARANȚIILOR IMPLICITE SAU LIMITĂRILE DREPTURILOR LEGALE APLICABILE ALE CONSUMATORULUI, AȘA ÎNCÂT ESTE POSIBIL CA EXCLUDERILE ȘI LIMITĂRILE DE MAI SUS SĂ NU SE APLICE ÎN CAZUL DVS.

8. Limitarea răspunderii. ÎN LIMITELE PERMISE DE LEGILE ÎN VIGOARE, APPLE NU VA FI ÎN NICI UN CAZ RĂSPUNZĂTOR PENTRU VĂTĂMĂRI PERSONALE ȘI NICI PENTRU DAUNE INCIDENTALE, SPECIALE, INDIRECTE SAU CONSECUTIVE DE NICI UN FEL, INCLUZÂND, FĂRĂ LIMITARE, DAUNELE REZULTATE DIN PIERDERI DE PROFIT, CORUPEREA SAU PIERDEREA DATELOR SAU INFORMAȚIILOR, EȘECUL DE A TRANSMITE SAU DE A RECEPȚIONA ORICE DATE, ÎNTRERUPEREA ACTIVITĂȚII SAU ORICE ALTE DAUNE SAU PIERDERI COMERCIALE, REZULTATE DIN SAU AVÂND LEGĂTURĂ CU UTILIZAREA SAU INCAPACITATEA DVS. DE A UTILIZA SOFTWARE‑UL SAU SERVICIILE APPLE SAU ORICE SOFTWARE SAU APLICAȚII ALE UNOR TERȚE PĂRȚI ÎMPREUNĂ CU SOFTWARE‑UL SAU SERVICIILE APPLE, INDIFERENT DE CAUZĂ, FĂRĂ A ȚINE CONT DE TEORIA RĂSPUNDERII CIVILE (RĂSPUNDERE CONTRACTUALĂ, EXTRACONTRACTUALĂ SAU DE ALTĂ NATURĂ) ȘI CHIAR DACĂ APPLE A FOST AVIZAT ASUPRA POSIBILITĂȚII UNOR ASTFEL DE DAUNE. UNELE JURISDICȚII NU PERMIT EXCLUDEREA SAU LIMITAREA RĂSPUNDERII PENTRU VĂTĂMĂRI PERSONALE, SAU PENTRU DAUNE INCIDENTALE SAU CONSECUTIVE, AȘA ÎNCÂT ESTE POSIBIL CA ACESTE LIMITĂRI SĂ NU SE APLICE ÎN CAZUL DVS. Răspunderea totală din partea Apple pentru toate daunele dvs. (în afara celei pe care legislația în vigoare ar putea-o cere în cazurile implicând vătămarea personală) nu va depăși în nici o eventualitate suma de cincizeci de dolari americani (50,00$). Limitările de mai sus se vor aplica inclusiv în cazul în care compensația menționată mai sus nu reușește să își realizeze scopul esențial.

9. Controlul exporturilor. Nu puteți utiliza, exporta sau reexporta Software‑ul Apple decât în conformitate cu legislația Statelor Unite ale Americii și cu legislația din jurisdicția sau jurisdicțiile de unde a fost obținut Software‑ul Apple. În particular, dar fără limitare, Software‑ul Apple nu poate fi exportat sau reexportat (a) în orice țări supuse unui embargo de către Statele Unite ale Americii (b) oricărei persoane aflate pe lista “Specially Designated Nationals” a Ministerului de Finanțe din Statele Unite ale Americii sau pe listele “Denied Person” sau “Denied Entity” ale Ministerului Comerțului din Statele Unite ale Americii sau pe orice alte liste de restricții. Prin utilizarea Software‑ului Apple, dvs. declarați și garantați că nu vă aflați în nici una dintre aceste țări și pe nici una dintre aceste liste. De asemenea, sunteți de acord că nu veți utiliza Software‑ul Apple în nici un scop interzis de legislația Statelor Unite ale Americii, incluzînd, fără limitare, dezvoltarea, proiectarea, fabricarea sau producția de proiectile sau arme nucleare, chimice sau biologice.

10. Utilizatorii finali din Guvernul Statelor Unite. Software‑ul Apple și documentația aferentă sunt “Commercial Items” (articole comerciale), așa cum este definit acest termen în clauza 48 C.F.R. (Code of Federal Rules) §2.101, constând în “Commercial Computer Software” (software comercial) și “Commercial Computer Software Documentation” (documentație pentru software comercial), așa cum sunt definiți acești termeni în clauzele 48 C.F.R. §12.212 sau 48 C.F.R. §227.7202, după caz. În conformitate cu clauza 48 C.F.R. §12.212 sau 48 C.F.R. între §227.7202-1 și 227.7202-4, după caz, elementele “Commercial Computer Software” și “Commercial Computer Software Documentation” sunt licențiate utilizatorilor finali din Guvernul Statelor Unite (a) doar ca și “Commercial Items” și (b) doar acompaniate de aceleași drepturi garantate tuturor celorlalți utilizatori în conformitate cu condițiile generale aici incluse. Drepturile nepublicate sunt rezervate în virtutea legilor drepturilor de autor în vigoare în Statele unite ale Americii.

11. Legea guvernantă și independența clauzelor. Această Licență va fi guvernată și interpretată în conformitate cu legislația Statului California, excluzând prevederile dreptului internațional privat. Această Licență nu va fi guvernată de Convenția Națiunilor Unite asupra contractelor de vânzare internațională de mărfuri, a cărei aplicare este exclusă în mod expres. Dacă sunteți un consumator din Regatul Unit, această Licență va fi guvernată de legile corespunzătoare jurisdicției reședinței dvs. Dacă, din orice motiv, o instanță a unei jurisdicții competente găsește orice prevedere a Licenței ca fiind inaplicabilă, în totalitate sau în parte, celelalte prevederi rămân în continuare aplicabile integral. 

12. Integralitatea acordului; Limba prevalentă. Această Licență constituie integralitatea acordului între dumneavoastră și Apple cu privire la utilizarea Software‑ului Apple și înlocuiește toate înțelegerile anterioare sau actuale asupra acestui subiect. Nici un amendament și nici o modificare pentru această Licență nu vor căpăta efect în afara cazului în care sunt scrise și semnate de către Apple. Orice traducere a acestei Licențe este realizată pentru necesități locale și, în eventualitatea unei contradicții între versiunea în limba engleză și versiunea într-o altă limbă, versiunea în limba engleză va prevala în măsura în care nu este interzis de către legislația locală din jurisdicția dvs.

13. Recunoașterea terțelor părți. 
A. Unele componente ale Software‑ului Apple și programele open source ale terților incluse în Software‑ul Apple pot fi puse la dispoziție de Apple pe website-ul său open source (http://www.opensource.apple.com), denumite în mod colectiv “Componente open source”. Recunoașterea, condițiile de licențiere și limitările răspunderii pentru asemenea componente sunt conținute în documentația electronică pentru Software‑ul Apple. Consultați documentația electronică, deoarece este posibil să dispuneți de drepturi suplimentare în cadrul componentelor open source.

B. Utilizarea MPEG-4. Software‑ul Apple este licențiat sub licența portofoliului de brevete MPEG-4 Visual pentru utilizare personală și necomercială din partea unui consumator pentru (i) codarea de video în conformitate cu standardul MPEG-4 Visual (“Video MPEG-4”) și/sau (ii) decodarea de Video MPEG-4 care a fost codificat de un consumator angajat într-o activitate personală și necomercială și/sau a fost obținut de la un furnizor de video licențiat de MPEG LA pentru a furniza Video MPEG-4. Nici o licență nu este acordată și nu trebuie considerată implicită pentru orice alt fel de utilizare. Informații suplimentare, inclusiv referitoare la utilizararea și licențierea în scopuri promoționale, interne și comerciale pot fi obținute de la MPEG LA, LLC. Consultați http://www.mpegla.com.

C. Înștiințare H.264/AVC. În măsura în care Software‑ul Apple conține funcționalitate de codare și/sau decodare AVC, utilizarea comercială a H.264/AVC necesită licențiere suplimentară și următoarele clauze se aplică: FUNCȚIONALITATEA AVC DIN ACEST SOFTWARE APPLE ESTE LICENȚIATĂ AICI DOAR PENTRU UTILIZARE PERSONALĂ ȘI NECOMERCIALĂ DIN PARTEA UNUI CONSUMATOR PENTRU (i) CODAREA DE VIDEO ÎN CONFORMITATE CU STANDARDUL AVC (“VIDEO AVC”) ȘI/SAU (ii) DECODAREA DE VIDEO AVC CARE A FOST CODAT DE UN CONSUMATOR ANGAJAT ÎNTR-O ACTIVITATE PERSONALĂ ȘI NECOMERCIALĂ ȘI/SAU VIDEO AVC CARE A FOST OBȚINUT DE LA UN FURNIZOR DE VIDEO LICENȚIAT PENTRU A FURNIZA VIDEO. INFORMAȚII REFERITOARE LA ALTE UTILIZĂRI ȘI LICENȚIERI POT FI OBȚINUTE DE LA MPEG LA L.L.C. CONSULTAȚI HTTP://WWW.MPEGLA.COM.

D. Înștiințare AMR. Funcționalitatea de decodare Adaptive Multi-Rate (“AMR”) din acest Software Apple nu este licențiată pentru efectuarea de apeluri vocale celulare sau pentru utilizarea cu vreun produs de telefonie integrat în arhitectura QuickTime pentru platforma Windows. Funcționalitatea de decodare AMR din acest Software Apple nu este licențiată nici pentru utilizare într-o infrastructură de comunicații celulare, inclusiv:  stații de bază, controllere de stații de bază/controllere de rețele radio, centre de comutare și gateway-uri către și dinspre rețele publice cu comutare. 

EA1509
28.08.2017